# A IX. Jakucs László Nemzetközi Középiskolai Földrajzverseny

**2019/2020 tanévi Versenyszabályzata**

### A Jakucs László Nemzetközi Középiskolai Földrajzversenyre ingyenesen jelentkezhet minden magyarországi és határon túli középiskola 9-13. évfolyamos diákokból álló két főből álló csapata.

A jelentkezés ingyenes online regisztrációval történik. **Iskolánként maximum 3 csapat**

jelentkezhet a versenyre! **Jelentkezési határidő: 2020. december 20 (péntek).**

I. **forduló:**

A verseny I. fordulójára **2020. január 30-án** (csütörtökön) **14:00-16:00-ig** kerül sor. A forduló írásban történik, feladatait minden csapat a saját iskolájában oldja meg. A feladatlapok a verseny honlapjáról a verseny megkezdése előtt letölthetőek, a letöltéshez szükséges kódot a regisztrációkor megadott hivatalos iskolai e-mail címekre küldjük ki e- mailen a verseny kezdete előtt két órával.

Az I. forduló feladatsora az általános és középiskolai természeti földrajzi ismeretekre, valamint a kiemelt témakör ismereteire vonatkozó kérdéseket tartalmaz.

A verseny I. fordulójának lebonyolítása a résztvevő iskolákban, az érettségi vizsga szabályainak megfelelően történik, külön teremben, felügyelő tanár jelenlétében, jegyzőkönyvvel alátámasztva. A felkészítő tanár nem lehet jelen a verseny ideje alatt!

* A megoldásra rendelkezésetekre álló idő összesen 120 perc, 2020. január 30-án 14:00-16:00-ig.
* Egy csapatnak egy feladatlapot kell megoldania.
* A megoldáshoz tollat, számológépet, vonalzót és színes ceruzát szabad használni.
* Más segédeszköz használata nem megengedett.
* A feladatlapon javítás csak az alábbi módon megengedett (a hibás válasz áthúzva, felette vagy mellette szerepel a helyes válasz):
	+ jó válasz
	+ ~~rossz válasz~~, jó válasz
* A versenyen jegyzőkönyv kitöltése kötelező.
* A megoldott feladatlapokat és a jegyzőkönyvet zárt, az iskola által lepecsételt borítékban a tanszék címére (**SZTE TTIK Természeti Földrajzi és Geoinformatikai Tanszék, Szeged 6722 Egyetem u. 2.**) kell visszaküldeni legkésőbb 2020. január 31-i postai bélyegzővel. A határon túli iskolákat kérjük, hogy a feladatlapokat legkésőbb 2020. január 30-ig szkennelve küldjék el a jakucsverseny@gmail.com címre.
* Késedelmes beérkezés esetén a feladatlapokat nem fogadjuk el.
* A feladatlapok javítása a tanszéken történik, az eredményeket a verseny honlapján tesszük közzé 2020. február 15-től, valamint e-mailben értesítjük az iskolákat és felkészítő tanáraikat.
* Amennyiben a verseny lebonyolítása nem a szabályoknak megfelelően történik, és ez jelentősen befolyásolja az eredményeket, az érintett csapatok a versenyből kizárásra kerülnek, amennyiben a szabálytalanság bizonyításra kerül.
* A középdöntőbe továbbjutott csapatokat

2020. január végén értesítjük a középdöntő

és döntő programjáról tudnivalóiról.

**A középdöntőbe jutás módja:**

A középdöntőbe a versenyre jelentkezett összes csapatból a legjobb 20-32 kerül be.

(pontszámoktól függően változhat) + a 24. helyezetteknél alacsonyabb pontszámot elért csapatok közül a versenyre jelentkezett **határainkon túli középiskolák** 20%-a, (maximum 3 csapat) kerül be.

## A középdöntő:

A középdöntő írásban történik **2020. április 3-án,** pénteken az **SZTE Természeti Földrajzi és Geoinformatikai Tanszékén (Szeged, Egyetem utca 2.)** felügyelők jelenlétében, jegyzőkönyvvel alátámasztva.

A középdöntő egy 100 pontos feladatsor megoldása.

**A döntőbe** az a pontszámok alapján a **legjobb 8 csapat** jut tovább.

* A megoldásra rendelkezésre álló idő 120 perc, 2020. április 3-án 13:00-15:00 óráig.
* Egy csapatnak egy feladatlapot kell megoldania.
* A megoldáshoz tollat, számológépet, vonalzót és színes ceruzát szabad használni.
* Más segédeszköz használata nem megengedett.
* A feladatlapon bármilyen írás, számolás, firka, javítás megengedett.
* A megoldólapra csak a megoldásokat kell feltüntetni, azon javítást nem fogadunk el, ellenkező esetben a javított választ nem vesszük figyelembe.
* A megoldólapok javítása a tanszéken történik.
* Amennyiben a verseny lebonyolítása nem a szabályoknak megfelelően történik, és ez jelentősen befolyásolja az eredményeket, az érintett csapatok a versenyből kizárásra kerülnek, amennyiben a szabálytalanság bizonyításra kerül.
* A középdöntő eredményhirdetésére 2020. április 4-én reggel kerül sor.

A középdöntőhöz kapcsolódó **egyéb programokat** (városnézés, tanszéki gyűjtemények megtekintése, ismeretterjesztő előadások) a szervezők biztosítják a résztvevő csapatok számára.

A középdöntőbe és a döntőbe jutott csapatok és felkészítő tanáraik **szállásköltségét, illetve étkezését** (vacsora, reggeli, ebéd) a szervezők biztosítják!

##  A döntő:

A verseny szóbeli döntőjére **2020. április 4-én,** szombaton kerül sor az SZTE Természeti Földrajzi és Geoinformatikai Tanszékén Szegeden. A döntő fordulóban a csapatoknak 4 különböző feladatcsoportot kell megoldaniuk, melyek között vannak tanszéki laborban zajló tanulói kísérletekkel kapcsolatos, írásbeli teszt, illetve zsűri előtt zajló szóbeli feladatok is.

## A verseny díjazása:

A verseny meghirdetői és támogatói jutalmazzák a résztvevőket.

### Az első három helyezést elérő csapat és kísérő tanáruk értékes négy napos szakmai tanulmányúton vehet részt teljes ellátással.

**Az 1. helyezett csapat és felkészítő tanáruk** Jakucs László arcképével ellátott plakettet kap.

Az 1. helyezett csapat és felkésztő tanáruk értékes könyvjutalomban valamint egyenként 10 000 Ft-os könyvutalvány díjazásban részesülnek.

**A 2. helyezett csapat és felkésztő tanáruk** értékes könyvjutalomban, valamint egyenként 7 000 Ft-os könyvutalvány díjazásban részesülnek.

**A 3. helyezett csapat és felkésztő tanáruk értékes** könyvjutalomban, valamint egyenként 5 000 Ft-os

könyvutalvány díjazásban részesülnek

A döntőbe jutott 4-8 helyezett csapat mindegyike könyv és tárgyjutalomban részesül.

A középdöntőbe jutott csapatok közül különdíjban (könyvutalvány, könyvek, oklevelek) részesül a legjobb eredményt elért határainkon túli középiskola csapata.

A döntő résztvevői és felkészítő tanáraik oklevélben részesülnek. A középdöntőbe jutott csapatok emléklapot kapnak.